# รวมดาว
รวมดาว เป็นอัลบั้มพิเศษจาก อาร์เอส ซาวด์ ออกวางแผงครั้งแรกเมื่อปี พ.ศ. 2527 โดยเป็นการนำเอานักร้องวัยรุ่นชื่อดังของค่ายในขณะนั้นมาร้องเพลงคู่กัน เพลงที่ใช้ในอัลบั้มนี้เป็นเพลงร้องคู่ ชาย-หญิง ตอบโต้ไปมา จากผลงานของศิลปินบรมครูในแนวเพลงลูกกรุง เช่น สุนทราภรณ์, ชาลี อินทรวิจิตร, สุนทรียา ณ เวียงกาญจน์ มาเรียบเรียงเสียงประสานใหม่โดยใช้เครื่องดนตรีมากถึง 30 กว่าชิ้น ภายใต้การควบคุมการบรรเลงโดย คุณณรงค์ อับดุลราฮิม อดีตสมาชิกวงพิงค์แพนเตอร์ เป็นการสร้างจุดเด่นเพื่อคงความคลาสสิกให้กับตัวเพลงในอัลบั้มhttp://www.oldsonghome.com/รวมดาว ทำการบันทึกเสียงที่ ห้องอัดเสียงทอง โดยคุณอุกฤษฏ์ พลางกูร (พี่ชายของ อิทธิ พลางกูร)

 สมาชิก 
 ลำดับ  ชื่อ  ชื่อเล่น  สมาชิกวง 1  รณชัย ถมยาปริวัฒน์  อ๊อด  คีรีบูน 2   ไพศาล อัญญธนา ศาล  3  อาทิตย์ นามบุญศรี โอ๋  4  ประวิทย์ เปรื่องอักษร แซม  ซิกเซ้นท์ 5   สุทธิพงษ์ วัฒนจัง ชมพู  ฟรุตตี้ 6   โอภาส ทศพร  อ๊อด   บรั่นดี 7  พีระพงษ์ พลชนะ  ต้อม  อินทนิล 8  เรวัติ สระแก้ว ป๋อง  9  ธนา ศิริจันทร์สว่าง  โอ๋  ดิ อ๊อพติก 10  ชาญชัย บุญรัตนไพลิน  ตั้ม  ดิ แอทลาส 11   มานิตย์ พาชิยานุกูล  นิด  เชอรี่พิงค์ 12  อัจฉรพรรณี หาญณรงค์   โอ  ปุยฝ้าย 13  จุฑามาศ อิสสรานุกฤต  บุ๋ม  14  อาริดา ปัจฉิมาภิรมย์  แป๊ก  15  ทวินันท์ คงคราญ  จ๊ะโอ๋  -

รวมดาว 2 ส่วนใหญ่ เป็นนักร้องชุดเดียวกับในชุดแรก (อาทิตย์ นามบุญศรี ไม่ได้ร่วมร้องเพลงในชุดนี้) แต่ได้เพิ่มสมาชิกใหม่อีก 3 คน ได้แก่ สมพร ปรีดามาโนช (ปิง), เพ็ญโพยม เรืองโรจน์ (อิ๋ว) และ สุชาติ จันทร์ต้น

 ผลงานเพลง 
 แทรก  เพลง  ร้องโดย  ผู้ประพันธ์เพลง 1  อ้อยใจ  รณชัย/อัจฉรพรรณี  ธาตรี (เนื้อร้อง),
เอื้อ สุนทรสนาน (ทำนอง) 2  มนต์รักดอกคำใต้  ประวิตร/อัจฉรพรรณี  ชาลี อินทรวิจิตร (เนื้อร้อง),
สมาน กาญจนะผลิน (ทำนอง) 3  นกเขาคูรัก สุทธิพงษ์/จุฑามาศ  สุนทรียา ณ เวียงกาญจน์ (เนื้อร้อง),
สมาน กาญจนะผลิน (ทำนอง) 4  รัก  มานิตย์/อัจฉรพรรณี  เกษม ชื่นประดิษฐ์ (เนื้อร้อง),
สมาน กาญจนะผลิน (ทำนอง) 5  ทุยจ๋าทุย  ชาญชัย/อัจฉรพรรณี  6  จูบเย้ยจันทร์  พีระพงษ์/ทวินันท์  7  จุดไต้ตำตอ  ไพศาล/อาทิตย์/อาริดา  สมศักดิ์ เทพานนท์ (เนื้อร้อง),
ธนิต ผลประเสริฐ (ทำนอง) 8  หนีไม่พ้น  สมศักดิ์ เทพานนท์ (เนื้อร้อง),
เอื้อ สุนทรสนาน (ทำนอง) 9  ดำเนินทราย  รณชัย/อัจฉรพรรณี  แก้ว อัจฉริยะกุล (เนื้อร้อง),
เอื้อ สุนทรสนาน (ทำนอง) 10  สักขีแม่ปิง  ประวิตร/ทวินันท์  ชาลี อินทรวิจิตร (เนื้อร้อง),
เชาว์ แคล่วคล่อง (ทำนอง) 11  เธออยู่ไหน  มานิตย์/จุฑามาศ  ชาลี อินทรวิจิตร (เนื้อร้อง),
สมาน กาญจนะผลิน (ทำนอง) 12  ใจชาย ใจหญิง  เรวัติ/อาริดา  พรพิรุณ (เนื้อร้อง),
เอื้อ สุนทรสนาน (ทำนอง) 13  บทเรียนก่อนวิวาห์  ธนา/ทวินันท์  เกษม ชื่นประดิษฐ์ (เนื้อร้อง),
สมาน กาญจนะผลิน (ทำนอง) 14  รักคุณเข้าแล้ว  โอภาส/ทวินันท์  สุนทรียา ณ เวียงกาญจน์ (เนื้อร้อง),
สมาน กาญจนะผลิน (ทำนอง)

 ทีมงานเบื้องหลัง 
เรียบเรียงเสียงประสาน
 ณรงค์ อับดุลราฮิม
บรรเลง

 วงออร์เคสตรา

ควบคุมการบันทึกเสียง

 จเร อับดุลราฮิม

มิกซ์เสียง

 อุกฤษฏ์ พลางกูร

ห้องบันทึกเสียง

 ห้องอัดเสียงทอง

ที่ปรึกษา

 บุญสม รดาเจริญ
 ทวิชัย วีระวานิช

ผู้รวบรวมลิขสิทธิ์เพลง

 วรชัย ธรรมสังคีติ
 ประกิต อภิสารธนารักษ์

 เกร็ดข้อมูล 

 เดิมทีแรก เพลงนกเขาคูรัก ได้วางตัว มานิตย์ พาชิยานุกูล ให้ร้องคู่กับ จุฑามาศ อิสสรานุกฤต แต่มานิตย์มีอาการป่วย จึงได้ตัว สุทธิพงษ์ วัฒนจัง มาขับร้องแทน
 ทางอาร์เอส ได้มีการยืมตัวของวงปุยฝ้าย มาขับร้องในอัลบั้มชุดนี้ เพราะทางค่ายไม่มีนักร้องหญิงในสังกัด ซึ่งขณะนั้นวงปุยฝ้าย อยู่สังกัด เมโทร แผ่นเสียง (ภายหลังใน รวมดาว 2 วงปุยฝ้าย ก็ได้อยู่สังกัด อาร์เอส)
 ในขณะนั้น พีระพงษ์ พลชนะ กับ เรวัติ สระแก้ว ยังเป็นสมาชิกของวงอินทนิล (ยังไม่ได้ก่อตั้งวงเรนโบว์) ทำให้ในปกแผ่นเสียงและเทป ใช้ชื่อว่า ต้อม & ป๋อง อินทนิล
 เนื่องจากอัลบั้มชุด รวมดาว ประสบความสำเร็จเป็นอย่างมาก ทำให้เป็นการต่อลมหายใจให้กับบริษัทอาร์เอส และยังมีบริษัทอยู่จวบจนปัจจุบัน เพราะขณะนั้นทางอาร์เอส ประสบปัญหาขาดทุนอย่างมากในการขายเทป และทำอัลบั้มเพลงต่าง ๆ 
 ภายหลังจากอัลบั้มชุด รวมดาว ประสบความสำเร็จ ก็มีอัลบั้มชุดพิเศษ โดยเป็นอัลบั้ม รวมดาว ที่มีครบ 14 เพลง แต่จะเป็นฉบับดนตรีบรรเลงอย่างเดียว ไว้สำหรับฝึกขับร้อง ออกมาวางจำหน่าย